SA se jeugwerkloosheidskoers van 52,8% hoogste ter wêreld - Solidariteit WêreldSolidariteit Wêreld
Tuis › Soldeer › SA se jeugwerkloosheidskoers van 52,8% hoogste ter wêreld
SA se jeugwerkloosheidskoers van 52,8% hoogste ter wêreld
BusinessLive wys daarop dat die Spectator Index bevind het dat Suid-Afrika se werkloosheidskoers onder die jeug die hoogste ter wêreld is.
Volgens die Spectator Index is die vyf lande op die lys met die hoogste werkloosheidskoers onder die jeug Suid-Afrika met 52,8%, gevolg deur Griekeland (36,8%), Spanje (34,9%), Nigerië (33,1%) en Italië (32,5%).
Die Kwartaallikse Arbeidsmagopname wat in Julie 2018 deur Statistieke SA vrygestel is, het getoon dat daar 6,2 miljoen werklose mense tussen die ouderdomme van 15 en 24 is.
SA se swak grondslagfase-onderwysstelsel is reeds herhaaldelik aan die land se vaardigheidstekort gekoppel. Onderwyskenner Nic Spaull glo ʼn fundamentele probleem van SA se onderwysstelsel is dat nie alle studente in die laerskool met basiese vaardighede toegerus word nie en hy sê dit is waarop die aandag gefokus moet word.
Spaull het ook sy kommer oor die 2018-matriekuitslae uitgespreek, veral oor die hoë uitvalsyfer van leerders voordat hulle graad 12 bereik. Hy het opgemerk dat die kans baie groot is dat hierdie leerders wat uitval, deel van die werklose groep is en dat hulle nie met enige ander vorm van onderrig of opleiding voortgegaan het nie.
Steinhoff sê krediteur belemmer skuldherstrukturering
Akademia se hande versterk met vooraanstaande professors
Verwelkom voorstel om mediese internskappe te verkort
Groot deurbraak in die bevinding téén rassistiese generaal